ai4bharat/Pralekha huggingface dataset:
आरोग्य आणि कुटुंब कल्याण मंत्रालय
पद्मश्री, खेलरत्न अर्जुन पुरस्कार विजेत्या डॉ.  दीपा मलिक बनल्या नि-क्षय मित्र आणि क्षयरोगमुक्त भारत मोहिमेच्या राष्ट्रीय सदिच्छा दूत
आयआयटीएफ 2022च्या आरोग्य दालनाला दिली भेट- क्षयरुग्णांना पाठबळ देण्यासाठी सर्वांना नि-क्षय मित्र बनण्याचे केले आवाहन
पद्मश्री, खेलरत्न अर्जुन आणि देशाच्या पहिल्या महिला पॅरालिंपिक पदकविजेत्या आणि भारतीय पॅरालिंपिक समितीच्या अध्यक्ष डॉ. दीपा मलिक यांनी क्षयरोगमुक्त भारत मोहिमेच्या राष्ट्रीय सदिच्छा दूत आणि नि-क्षय मित्र बनून या मोहिमेला आपला पाठिंबा दर्शवला आहे. पंतप्रधान नरेंद्र मोदी यांनी 2018 मध्ये सुरू केलेल्या क्षयरोगमुक्त भारत या मोहिमेसोबत आपली वचनबद्धता व्यक्त करण्यासाठी दीपा मलिक यांनी नवी दिल्लीत प्रगती मैदानात सुरू असलेल्या 41व्या इंडिया इंटरनॅशनल ट्रेड फेयरमधील आरोग्य आणि कुटुंब कल्याण मंत्रालयाच्या दालनाला भेट दिली आणि क्षयरोग जागरुकता उपक्रमांमध्ये सहभागी झाल्या. नि-क्षय मित्र बनून त्यांनी या मोहिमेला आपले आणखी जास्त पाठबळ दिले. राष्ट्रपती द्रौपदी मुर्मु यांनी या उपक्रमाची सुरुवात केली होती. क्षयरोगाची लागण झालेल्या रुग्णांना पोषण, अतिरिक्त निदान आणि व्यावसायिक पाठबळ या तीन पातळ्यांवर या उपक्रमांतर्गत मदत दिली जाते. त्यांनी स्वतः एक नि-क्षय मित्र बनून स्वतः 5 क्षयरुग्णांच्या उपचारांची जबाबदारी स्वीकारली आहे आणि या योजनेत नोंदणी करण्यासाठी लोकांना प्रेरणा दिली आहे. या रोगाविषयीचे गैरसमज बाजूला ठेवून, जनजागृती करून आणि मदत देऊन प्रत्येकाने आपापल्या क्षमतेनुसार या मोहिमेत सहभाग घेतला तर भारत लवकरच क्षयरोगावर मात करू शकेल, असा विश्वास त्यांनी व्यक्त केला.
क्षयरोगमुक्त भारत या मोहिमेला दिलेल्या पाठबळाबाबत बोलताना डॉ.  दीपा मलिक म्हणाल्या, “ क्षयरोगमुक्त भारत लोकचळवळीमध्ये राष्ट्रीय सदिच्छा दूत बनून सहभागी होताना मला आनंद होत आहे आणि व्यक्तीला दुर्बल करणाऱ्या आणि सहजतेने टाळता येऊ शकणाऱ्या आणि पूर्णपणे बरे होणे शक्य असलेल्या या आजाराविषयी आवश्यक असलेली जनजागृती निर्माण करण्यासाठी विविध संघटनांसोबत काम करण्यासाठी मी उत्सुक आहे. ज्यामुळे भारताला 2025 पर्यंत पूर्णपणे क्षयरोगमुक्त बनण्याचे उद्दिष्ट साध्य होईल.”
या आजारातून बरे होण्याच्या आपल्या स्वतःच्या अनुभवांची आठवण त्यांनी यावेळी काढली. या आजारावरील उपचार हे भौतिक असले तरी त्यातून बरे होण्याची सुरुवात मानसिक निरोगीपणामधून होते, त्यामुळे सकारात्मक मानसिकतेवर लक्ष केंद्रित करण्याचा आणि क्षयरोगाविषयी असलेला सामाजिक न्यूनगंड बाजूला सारण्याचा सल्ला त्यांनी दिला. या आजारातून पूर्णपणे बरे होण्यासाठी काही वेळ लागू शकतो तरीही आपले आरोग्य सर्वंकष पद्धतीने नीट राखणे आणि भौतिक पैलूच्या पलीकडे जात मानसिक आरोग्य देखील टिकवणे अतिशय महत्त्वाचे असल्याचे त्यांनी सांगितले. उत्तम आरोग्य हीच सर्वात मोठी संपत्ती आहे असे सांगत त्यांनी या लोकचळवळीत सहभागी होण्याचे आणि 2025 परंत भारत क्षयरोगमुक्त होईल हे सुनिश्चित करण्यामध्ये योगदान देण्याचे आवाहन केले.
“मला असे वाटते की कोणाचाही त्यांचे वय, पंथ, लिंग किंवा क्षमता यांच्या आधारे विचार न करता ते मागे पडणार नाही याकडे लक्ष देण्याची गरज आहे असे मला ठामपणे वाटते. यामध्ये क्षयासारख्या आजाराची लागण झालेल्या व्यक्तीचा समावेश होतो. त्यांच्यात कधीही एकटेपणाची भावना निर्माण होता कामा नये आणि त्यांना पाठबळ देण्यासाठी एक नागरिक म्हणून जे काही करता येणे शक्य आहे ते करणे आपले कर्तव्य आहे. एक मित्र म्हणून आपण त्यांच्यापर्यंत पोहोचले पाहिजे आणि आपण त्यांच्या पाठिशी आहोत असा विश्वास त्यांच्यात निर्माण केला पाहिजे. त्यामुळेच मी नि-क्षय मित्र या उपक्रमाला स्वतः एक नि-क्षय मित्र म्हणून संपूर्ण पाठिंबा जाहीर करते."
वाणिज्य आणि उदयोग मंत्रालय
“सिप्झ” चा दानशूरपणा
मुंबईतील, सांताक्रूझ इलेक्ट्रॉनिक एक्सपोर्ट प्रोसेस झोन  ने, सहृदयता आणि दानशूरपणाचा परिचय देत, त्यांच्या 50 व्या वर्धापन दिनानिमित्त, टाटा मेमोरियल हॉस्पिटलला 1.21 कोटी रुपयांची देणगी दिली आहे.
सिप्झच्या सुवर्ण महोत्सवी वर्षाच्या समारंभाची सुरुवात आज एक ऑक्टोबरपासून, तीन दिवसांच्या रक्तदान शिबिराने करण्यात आली. संध्याकाळी विशेष, सांस्कृतिक कार्यक्रमाचेही आयोजन करण्यात आले.
संस्थेच्या रक्तदान शिबिरात, 5000 लोकांनी रक्तदानासाठी नोंदणी केली. त्यापैकी 2000 लोकांनी पहिल्याच दिवशी रक्तदानही केले. यामुळे, 5000 युनिट रक्तसाठा तयार होणार आहे.
आपल्या ह्या सत्कार्याची फारशी प्रसिद्धी व्हावी, अशी सिप्झची इच्छा नव्हती, मात्र, तरीही या सामाजिक मोहिमेकडे अनेक स्वयंसेवक आकर्षित झाले. त्यामुळे टाटा रुग्णालयात, रक्तदात्यांची अपेक्षेपेक्षा अधिक गर्दी जमा झाली. अशा वेळी टाटा व्यवस्थापन अधिकाऱ्यांनाही, सिप्झ युनिटच्या स्वयंसेवकांनी व्यवस्थापनात मदत केली.
ह्या रक्तदान मोहिमेला मिळालेला प्रचंड प्रतिसाद बघता, भविष्यात एक मॅरेथॉन घेण्याचाही सिप्झचा विचार आहे.
कार्यक्रमाच्या सुरुवातीला, क्षेत्रीय विकास अधिकारी, श्याम जगन्नाथन यांनी मंचावर, मान्यवर पाहुण्यांचे जोरदार स्वागत केले. त्यानंतर त्यांनी कार्यक्रमाचे प्रास्ताविक केले.
उपस्थित मान्यवरांमध्ये प्रमुख पाहुणे आणि पद्मश्री पुरस्कार विजेते एच के ग्रुपचे अध्यक्ष सावजीभाई धनजीभाई ढोलकिया, सन्माननीय अतिथी म्हणून माजी पोलिस महासंचालक आणि रोटी बँकचे व्यवस्थापकीय विश्वस्त डी शिवानंदन, एसजीजेएमएचे अध्यक्ष राजीव शंकर पंड्या, एच के डिझाईनचे व्यवस्थापकीय संचालक घनश्याम ढोलकिया आणि क्रिएशन ज्वेलरीचे मुख्य कार्यकारी अधिकारी तसेच सेझ प्राधिकरणाचे सदस्य आदिल कोतवाल उपस्थित होते.
याप्रसंगी मान्यवरांना स्मृतीचिन्ह प्रदान करण्यात आले. कार्यक्रमाची सांगता गांधीजींच्या “वैष्णव जन ते…” या भजनाने झाली. महात्मा गांधी, लोकमान्य टिळक आणि राणी लक्ष्मीबाई यांच्यासारखा पेहराव केलेल्या काही स्वयंसेवकांनी हे भजन सादर केले.
सी पी सिंह चौहान यांनी आभार प्रदर्शन केले.
राष्ट्रपिता महात्मा गांधी यांच्या जयंतीचे औचित्य साधून 'संस्कृती के रंग, सिप्झ के संग और कॅन्सर से जंग' हा संगीतमय कार्यक्रम उत्सवाचा भाग म्हणून आयोजित करण्यात आला आहे.
भूविज्ञान मंत्रालय
भारतीय हवामानशास्त्र विभागाकडून हवामानाच्या अंदाजाबाबत साप्ताहिक व्हिडीओ
ही छोटी व्हिडिओ कॅपसूल हिंदी आणि इंग्रजी दोन्ही भाषांमधून उपलब्ध
गेल्या सप्ताहाच्या आणि पुढील दोन सप्ताहांतील हवामान स्थिती आणि त्यासोबत हवामान अंदाज हे या व्हिडिओचे ठळक वैशिष्ट्य असेल.
नवीन उपक्रमास आरंभ केला असून दर गुरुवारी संध्याकाळी गेल्या सप्ताहातील हवामानाची ठळक वैशिष्ट्ये आणि पुढील दोन सप्ताहांतील हवामानाचा अंदाज या व्हीडिओद्वारे उपलब्ध केला जाणार आहे.आयएमडीचे प्रख्यात वैज्ञानिक या व्हिडीओचे वितरण करतील.ही छोटी व्हिडिओ कॅपसूल हिंदी आणि इंग्रजी या दोन्ही भाषांत असेल. गेल्या सप्ताहातील हवामानाची ठळक वैशिष्ट्ये आणि पुढील दोन सप्ताहांतील हवामानाचा अंदाज याचा या व्हिडिओ समावेश असेल.
याचा उपयोग विविध, मानवी, सामाजिक, कृषी आणि जलवैद्यानिक कृतीसांसाठी होईल. विशेषतः हवामानशास्त्र विभागाने पुढील दोन सप्ताहांचा अंदाज दिल्यामुळे देशातील विविध भागातील ओल्या आणि कोरड्या काळाबाबत माहिती मिळून शेतीच्या कामांबाबत तसेच मान्सून मुळे येणारे पूर, भूस्खलन, गडगडाट, वीज पडणे अशा विविध नैसर्गिक आपत्तींचे व्यवस्थापन करता येईल.
या साप्ताहिक व्हिडीओ कॅपसूल यू ट्यूब वर तसेच आय एमडीच्या संकेतस्थळावर  उपलब्ध असतील. साप्ताहिक व्हिडीओ बरोबरच आयएमडी, पुढील 5दिवसांच्या हवामानाची सद्यस्थिती दर्शविणारे व्हिडिओ दररोज उपलब्ध करणार आहे.
भारतीय हवामानशास्त्र विभाग अत्याधुनिक साधने आणि तंत्र वापरून हवामानाच्या स्थितीचे सतत निरीक्षण करून आणि अंदाज व्यक्त करून, या महामारीच्या पार्श्वभूमीवर, नागरिकांना दररोज आणि दर सप्ताहाला
हवामानाबाबत सेवा उपलब्ध करत आहे, हा त्यातील महत्त्वाचा मुद्दा आहे.
Links:
Daily: https://mausam.imd.gov.in/imd_latest/weather_video/video.php
Weekly: https://www.youtube.com/channel/UC_qxTReoq07UVARm87CuyQw
वस्त्रोद्योग मंत्रालय
वस्त्रोद्योग सचिव म्हणून रवी कपूर यांनी पदभार स्वीकारला
नवी दिल्ली, 1 ऑगस्ट 2019
भारतीय प्रशासकीय सेवेतल्या 1986 च्या तुकडीतले अधिकारी रवी कपूर यांनी आज नवी दिल्लीत वस्त्रोद्योग सचिव म्हणून पदभार स्वीकारला.
2016 ते 2019 या काळात आसामचे अतिरिक्त मुख्य सचिव म्हणून ते काम पाहत होते. वाणिज्य आणि उद्योग मंत्रालयाचे सहसचिव म्हणून तसेच पेट्रोलियम संवर्धन संशोधन संघटनेचे कार्यकारी संचालक म्हणूनही त्यांनी काम केले आहे.
जागतिक बँक, युरोपियन महासंघ, संयुक्त राष्ट्र यासारख्या आंतरराष्ट्रीय संस्थासमवेत काम करण्याचा रवी कपूर यांना व्यापक अनुभव आहे.
B.Gokhale/N.Chitale/P.Malandkar
(Visitor Counter : 80
कोळसा मंत्रालय
आजादी का अमृत महोत्सव सोहळ्यांतर्गत कोळसा मंत्रालयाच्या CMPDIL च्या वतीने दोन दिवसीय हस्तकला प्रदर्शन व विक्री उत्सवाचे आयोजन
नवी दिल्ली, 19 ऑगस्ट 2021
आजादी का अमृत महोत्सव सोहळ्यांतर्गत कोळसा मंत्रालयाच्या CMPDIL अर्थात कोल मायनिंग प्लॅनिंग डिझाईन इन्स्टिट्यूट लिमिटेडच्या वतीने दोन दिवसीय हस्तकला प्रदर्शन व विक्री उत्सवाचे आयोजन करण्यात आले आहे। CMPDIL च्या रवींद्रनाथ भवन मध्ये काल हे प्रदर्शन सूरी झाले सुरू झाले.
या उत्सवात ज्यूट पासून बनवलेली आकर्षक उत्पादने, फ्रेम्स, स्मृतिचित्रे, लाकडी कलाकृती, बांबूच्या कलाकृती, हॅन्ड बॅग आणि टेराकोटा कलाकृती विक्रीसाठी उपलब्ध आहेत. रांची जिल्ह्यातील आजूबाजूच्या ग्रामीण भागातील स्त्रियांनी या कलाकृती साकारल्या आहेत.
प्लास्टिकपासून बनवलेल्या वस्तूंच्या वापराला आळा घालणे आणि चिकणमाती, ज्यूट, बांबू इत्यादी पर्यावरण स्नेही नैसर्गिक संसाधनांपासून बनलेल्या वस्तूंच्या वापराला प्रोत्साहन देणे हा यामागचा उद्देश आहे. पर्यावरणाच्या ऱ्हासाला आळा घालणे आणि स्थानिक कारागिरांना आर्थिक मदत या दृष्टीने याचा उपयोग होईल.S.Tupe/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 228
पंतप्रधान कार्यालय
पंतप्रधान 1 जुलै रोजी मध्यप्रदेशला भेट देणार
राष्ट्रीय सिकलसेल अॅनिमिया निर्मूलन मोहिमेचा पंतप्रधान करणार प्रारंभ
पंतप्रधान शहडोल जिल्ह्यातील पकारिया गावाला भेट देऊन गावातील विविध घटकांशी संवाद साधणार
मध्य प्रदेशातील सुमारे 3.57 कोटी लाभार्थ्यांना आयुष्मान कार्डचे वितरण पंतप्रधान करणार
16 व्या शतकातील गोंडवानाची वीरांगना राणी दुर्गावतीचा पंतप्रधान करणार गौरव
पंतप्रधान नरेंद्र मोदी उद्या, म्हणजेच 1 जुलै 2023 रोजी मध्य प्रदेशला भेट देणार आहेत.
दुपारी 3:30 वाजता, पंतप्रधान शहडोल येथे एका सार्वजनिक कार्यक्रमाला उपस्थित राहतील. या कार्यक्रमात ते राष्ट्रीय सिकलसेल अॅनिमिया निर्मूलन मोहिमेचा प्रारंभ करणार आहेत. सिकलसेल जनुकीय स्थितीची कार्डही त्यांच्या हस्ते वितरित केली जातील.
या मोहिमेचे उद्दिष्ट सिकलसेल रोगामुळे, विशेषत: आदिवासी लोकसंख्येमध्ये उद्भवलेल्या आरोग्यविषयक आव्हानांवर उपाययोजना करणे, हे आहे. वर्ष 2047 पर्यंत सार्वजनिक आरोग्य समस्या म्हणून सिकलसेल रोगाचे निर्मूलन करण्यासाठी सरकारच्या सुरू असलेल्या प्रयत्नांमध्ये ही मोहीम एक महत्त्वपूर्ण टप्पा ठरेल. राष्ट्रीय सिकलसेल अॅनिमिया निर्मूलन मोहिमेची घोषणा केंद्रीय अर्थसंकल्प 2023 मध्ये करण्यात आली होती. ही मोहीम गुजरात, महाराष्ट्र, राजस्थान, मध्य प्रदेश, झारखंड, छत्तीसगड, पश्चिम बंगाल, ओडिशा, तामिळनाडू, तेलंगणा, आंध्र प्रदेश, कर्नाटक, आसाम, उत्तर प्रदेश, केरळ, बिहार आणि उत्तराखंड या 17 विशेष लक्ष्यीत राज्यांमधल्या 278 जिल्ह्यांमध्ये राबवली जाईल.
पंतप्रधान, मध्य प्रदेशात सुमारे 3.57 कोटी आयुष्मान भारत प्रधान मंत्री जन आरोग्य योजना  कार्डाच्या वितरणाला सुरुवात करतील. राज्यभरातील नागरी संस्था, ग्रामपंचायती आणि विकास गटांमध्ये या आयुष्मान कार्ड वितरण सोहळ्याचे आयोजन करण्यात आले आहे. आयुष्मान कार्ड वितरण मोहीम ही कल्याणकारी योजनांची 100 टक्के परिपूर्णता सुनिश्चित करण्यासाठी प्रत्येक लाभार्थ्यापर्यंत पोहोचण्याचे पंतप्रधानांचे स्वप्न साकार करण्याच्या दिशेने एक पाऊल ठरणार आहे.
याच कार्यक्रमादरम्यान, पंतप्रधान 16 व्या शतकाच्या मध्यात गोंडवानाची सत्ताधारी राणी दुर्गावती यांच्या गौरवार्थ त्यांना अभिवादन करतील. स्वातंत्र्यासाठी मुघलांविरुद्ध लढणारी एक शूर, निर्भय आणि धाडसी योद्धा म्हणून राणी दुर्गावती यांना स्मरण केले जाते.
एका अभिनव उपक्रमाअंतर्गत पंतप्रधान संध्याकाळी पाच वाजता शहडोल जिल्ह्यातील पकारिया गावाला भेट देतील आणि तेथील आदिवासी समाजाचे नेते, स्वयं-सहायता गट, पेसा [पंचायत  कायदा, 1996) समित्यांचे नेते आणि गावातील फुटबॉल क्लबचे कर्णधार यांच्याशी संवाद साधतील.
महिला आणि बालविकास मंत्रालय
पोषण अभियानाअंतर्गत निधी वाटप
(नवी दिल्ली, 5 डिसेंबर 2019
पोषण अभियानाअंतर्गत दिल्या जाणाऱ्या निधीच्या वाटपात गेल्या तीन वर्षात वाढ करण्यात आली आहे. 2017-18 मध्ये 950 कोटी रुपयांच्या निधीवरून 2019-20 मध्ये 3,400 कोटी रुपये एवढी वाढ करण्यात आली आहे. पोषण अभियानाअंतर्गत सकस आहार देण्याची कोणतीही तरतूद नाही कारण पुरवणी सकस आहार पुरवणे हे अंगणवाडी सेवा योजनेत अंतभूर्त आहेत. पोषण अभियानात विविध मंत्रालयांच्या पोषण विषयक योजनांचे एकत्रिकरण केले जाते. महाराष्ट्राला 2019-20 या आर्थिक वर्षात 33 हजार 61 लाख रुपयांचा निधी वितरीत करण्यात आला आहे.
महिला आणि बाल विकासमंत्री स्मृती झुबीन इराणी यांनी राज्यसभेत एका लेखी उत्तरात ही माहिती दिली.
B.Gokhale/J.Patankar/P.Kor
रेल्वे मंत्रालय
कोटद्वार-दिल्ली जंक्शन-कोटद्वार सिद्धबाली जन शताब्दी एक्सप्रेस या विशेष रेल्वेगाडीला व्हीडीओ कॉन्फरन्सिंगद्वारे केंद्रीय मंत्री पियुष गोयल यांनी दाखवला हिरवा झेंडा
नवी दिल्ली, 3 मार्च 2021
केंद्रीय रेल्वेमंत्री, वाणिज्य, उद्योग व ग्राहक व्यवहार, अन्न व सार्वजनिक वितरण मंत्री पियुष गोयल यांनी कोटद्वार-दिल्ली जंक्शन-कोटद्वार सिद्धबाली जन शताब्दी विशेष रेल्वेगाडीला आज व्हिडिओ कॉन्फरन्सिंगद्वारे हिरवा झेंडा दाखवून रवाना केले. केंद्रीय शिक्षणमंत्री डॉ. रमेश पोखरियाल निशंक आणि इतर मान्यवर कार्यक्रमाच्या ठिकाणी उपस्थित होते.
औषध, कोळसा व इतर आवश्यक वस्तू पुरवून महामारी दरम्यान देशाची सेवा करणाऱ्या कष्टकरी रेल्वे कर्मचाऱ्यांप्रती माननीय मंत्री पियुष गोयल यांनी या प्रसंगी कृतज्ञता व्यक्त केली. त्यांनी सांगितले की कोटद्वार-दिल्ली मार्गाचे विद्युतीकरण जवळजवळ पूर्ण झाले आहे, केवळ 15 कि.मी.पर्यंतचे काम बाकी आहे जे या महिन्यापर्यंत पूर्ण होणे अपेक्षित आहे. यानंतर इलेक्ट्रिक ट्रॅक्शनवरील गाड्या कोटद्वार ते दिल्लीपर्यंत धावतील. यामुळे पर्यावरणाचे रक्षण होईल. यानंतर संपूर्ण उत्तराखंडमध्ये सर्व गाड्या इलेक्ट्रिक ट्रॅक्शनवर धावतील. यामुळे राज्यात शून्य कार्बन उत्सर्जन होईल आणि पर्यावरणाचे संरक्षण सुनिश्चित होईल.S.Tupe/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
संरक्षण मंत्रालय
संरक्षणमंत्री राजनाथ सिंह यांनी मणिपूरमधील आसाम रायफल्सच्या  महानिरीक्षक मुख्यालय येथे जवानांशी साधला संवाद
संरक्षणमंत्री राजनाथ सिंह यांनी 19 ऑगस्ट 2022 रोजी मणिपूरमधील मंत्रीपुखरी इथल्या आसाम रायफल्सच्या  महानिरीक्षक मुख्यालयाला भेट दिली. यावेळी त्यांनी रेड शील्ड डिव्हिजन आणि आसाम रायफल्सच्या जवानांशी संवाद साधला. त्यांच्यासोबत लष्करप्रमुख जनरल मनोज पांडे, जीओसी-इन-सी इस्टर्न कमांड लेफ्टनंट जनरल आरपी कलिता आणि जीओसी स्पीअर कॉर्प्स लेफ्टनंट जनरल आर सी तिवारी यांच्यासह लष्कर आणि आसाम रायफल्सचे इतर वरिष्ठ अधिकारी होते. प्रदेशात स्थिरता आणि शांतता राखण्यासाठी भारत-म्यानमार सीमेवरील बंडखोरविरोधी कारवाई तसेच सीमा व्यवस्थापनाबाबत यावेळी संरक्षण मंत्र्यांना माहिती देण्यात आली.
भौगोलिक आणि हवामान विषयक आव्हाने तसेच मणिपूरमधील सुरक्षा परिस्थिती सुधारण्यासाठी संकटांना न जुमानता धैर्याने आणि आत्मविश्वासाने कर्तव्य बजावल्याबद्दल अधिकारी आणि सैनिकांचे राजनाथ सिंह यांनी कौतुक केले. भारतीय लष्कर आणि आसाम रायफल्सच्या तुकड्यांसोबत असणे ही अभिमानाची बाब आहे, असे ते म्हणाले.
रेड शील्ड डिव्हिजनची स्थापना झाल्यापासून 1971 चे युद्ध, श्रीलंकेतील आयपीकेएफ मधील सहभाग किंवा सध्याची महत्वाची कामगिरी याबद्दल संरक्षण मंत्र्यांनी त्यांच्या योगदानाचे कौतुक केले. गेल्या सात दशकांत आसाम रायफल्सने उत्कृष्ट भूमिका बजावली आहे. अंतर्गत सुरक्षेमध्ये त्यांचे मोठे योगदान आहे, भारत-म्यानमार सीमा सुरक्षित करण्यात आणि ईशान्य प्रदेशाला राष्ट्रीय मुख्य प्रवाहात आणण्यात त्यांनी महत्त्वाची भूमिका वठवली असल्याचे सांगत त्यांनी आसाम रायफल्सची प्रशंसा केली. "याचमुळे, तुम्हाला 'ईशान्येतील लोकांचे मित्र' आणि 'ईशान्येचे रक्षक' म्हटले जाते," असे ते म्हणाले.
आपल्या समर्पणाने राष्ट्रध्वज सतत उंच फडकत ठेवण्याचे आवाहन राजनाथ सिंह यांनी जवानांना केले. सीमा सुरक्षित असेल तेव्हाच राष्ट्र आपल्या पूर्ण क्षमता प्राप्त करू शकते असे ते म्हणाले. रेड शील्ड डिव्हिजन आणि आसाम रायफल्सच्या 1,000 हून अधिक जवानांनी या संवादात भाग घेतला .
राष्ट्रपती कार्यालय
प्रसिद्धी पत्रक
राष्ट्रपती रामनाथ कोविंद यांना खालील पदांवरच्या नियुक्या जाहीर करतांना अतिशय आनंद होत आहे.
- मध्यप्रदेशच्या राज्यपाल आनंदीबेन पटेल, यांची उत्तरप्रदेशच्या राज्यपाल पदी नेमणूक करण्यात आली आहे.
- जगदीप धनाखर यांची पश्चिम बंगालच्या राज्यपालपदी नियुक्ती करण्यात आली आहे.
- त्रिपुराच्या राज्यपालपदी रमेश बैस यांची नियुक्ती करण्यात आली आहे.
- बिहारचे राज्यपाल लाल जी टंडन यांची मध्यप्रदेशच्या राज्यपालपदी नियुक्ती करण्यात आली आहे.
- बिहारच्या राज्यपालपदी फागु चौहान यांची नियुक्ती करण्यात आली आहे.
- आर एन रवी यांची नागालँडच्या राज्यपाल पदी नियुक्ती करण्यात आली आहे.
ह्या सर्व विहित पदांचा कार्यभार संबंधित मान्यवरांनी सांभाळल्यापासून ह्या नियुक्त्या लागू होतील.
आयुष मंत्रालय
केंद्र सरकारच्या कर्मचाऱ्यांसाठी आयुष डे केअर थेरपी केंद्रांना मंजुरी
नवी दिल्ली , 2 डिसेंबर 2020
आरोग्य आणि कुटुंब कल्याण मंत्रालयाने केंद्र सरकारचे कर्मचारी आणि निवृत्तीवेतनधारकांसाठी आयुर्वेद, योग आणि निसर्गोपचार प्रणाली अंतर्गत डे केअर थेरपी केंद्र सुविधेच्या प्रस्तावाला मंजुरी दिली आहे. केंद्र सरकारच्या आरोग्य योजनेने  यापूर्वी पुरवलेल्या पारंपरिक औषधांच्या डे केअर थेरपी सेंटर प्रमाणेच आयुर्वेद, योग आणि निसर्गोपचाराची खासगी डे केअर थेरपी केंद्र लवकरच केंद्र सरकारच्या आरोग्य योजनेत  अंतर्भूत करण्यात येतील.
सर्व सीजीएचएस लाभार्थी, सेवेत असलेले तसेच निवृत्तिवेतनधारक या केंद्रांचा लाभ घेऊ शकतील. लोकांमधील आणि सर्व सीजीएचएस लाभार्थींमधील आयुष औषध प्रणालीची वाढती लोकप्रियता लक्षात घेऊन मंत्रालयाने हे पाऊल उचलले आहे.
दिल्ली आणि एनसीआरसाठी प्रायोगिक तत्वावर सुरुवातीला एक वर्षासाठी डे केअर थेरपी सेंटर सुरु केले जाईल आणि त्यानंतर इतर ठिकाणांबाबत विचार केला जाईल.
डे केअर थेरपी सेंटरमध्ये उपचार घेण्यासाठी थोड्या काळासाठी म्हणजे काही तास किंवा एक दिवसापेक्षा कमी वेळ राहणे गरजेचे असून या योजनेंतर्गत सीजीएचएस लाभार्थ्यांना ही सुविधा उपलब्ध करुन दिली जाईल.आरोग्य आणि स्वास्थ्य सुधारणे, आरोग्य सेवेवरील खर्च कमी करणे आणि रूग्णांना उत्तम कार्यक्षम आणि आरामदायी सेवा पुरवणे हे या योजनेचे उद्दिष्ट आहे.
अपरिचित वातावरणात उपचार प्रक्रियेसाठी रात्रभर मुक्काम करण्याची आवश्यकता नसल्यामुळे, मुले आणि वृद्ध रुग्णांसाठी हे अत्यंत सोयीचे आहे. आयुष औषध प्रणालीचा लाभ देण्यासाठी केंद्र सरकारचे हे आणखी एक महत्त्वाचे पाऊल आहे.
सध्या पंचकर्म आणि अभ्यंग इत्यादी मान्यताप्राप्त उपचार सीजीएचएस संलग्न रुग्णालयांमध्ये दाखल झाल्यानंतरच दिले जातात. यामध्ये सीजीएचएसला अंतर्गत खोलीचं भाडे म्हणून अतिरिक्त खर्च समाविष्ट असतो, जे प्रक्रियेच्या खर्चाव्यतिरिक्त स्वतंत्रपणे सीजीएचएसद्वारे दिले जातात. डे केअर सेंटर केवळ रुग्णालयातील उपचारांचा खर्च कमी करत नाहीत तर रुग्णाची सोय देखील पाहिली जाते.
आयुष डे केअर सेंटर म्हणजे सामुदायिक आरोग्य केंद्र , प्राथमिक आरोग्य केंद्र , दवाखाना, क्लिनिक, पॉलीक्लिनिक किंवा असे कोणतेही केंद्र जे स्थानिक प्राधिकरणाकडे नोंदणीकृत आहे, आणि आयुष वैद्यकीय चिकित्सकांच्या देखरेखीखाली उपचार प्रक्रिया आणि वैद्यकीय सुविधा किंवा शस्त्रक्रिया / निम-शस्त्रक्रिया करण्याची सुविधा आहे आणि खालील सर्व आवश्यकतांचे पालन केले जात आहे -
- पात्र नोंदणीकृत आयुष मेडिकल प्रॅक्टिशनरची पात्रता असणे;
- आवश्यकतेनुसार समर्पित आयुष थेरपी विभाग
- रुग्णांची दैनंदिन नोंद ठेवणे आणि त्यांना विमा कंपनीच्या अधिकृत प्रतिनिधीला भेटण्याची सुविधा उपलब्ध असणे आणि;
- खाजगी केंद्रांच्या बाबतीत एनएबीएच मान्यता किंवा प्रवेश स्तराचे प्रमाणपत्र.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 7 फेब्रुवारी 2022
|
|
- Over 170 cr vaccine doses have been administered so far under Nationwide Vaccination Drive
- India's Active caseload currently stands at 11,08,938
- Active cases stand at 2.62%
- Recovery Rate currently at 96.19%
- 1,99,054 recoveries in the last 24 hours increases Total Recoveries to
- 4,06,60,202
- 83,876 new cases recorded in the last 24 hours
- Daily positivity rate 
- Weekly Positivity Rate 
- 74.15 cr Total Tests conducted so far; 11,56,363 tests conducted in the last 24 hours
आरोग्य मंत्रालयाची कोविड-19 घडामोडींवरील माहिती
गेल्या 24 तासांत लसीच्या 14 लाख 70 हजारांहून अधिक  मात्रा देऊन भारतातील कोविड-19 प्रतिबंधक लसीकरणाने आतापर्यंत 169 कोटी 63 लाखांहून  अधिक मात्रा देण्याचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालांनुसार, 1,88,18,564 लसीकरण सत्रांच्या माध्यमातून या मात्रा देण्यात आल्या.
गेल्या 24 तासांत 1,99,054 रुग्ण कोविडमुक्त झाल्यामुळे आतापर्यंत कोविडमुक्त झालेल्या रुग्णांची एकूण संख्या  4,06,60,202 झाली आहे. परिणामी, देशातील कोरोनामुक्तीचा दर 96.19% इतका आहे.
गेल्या 24 तासात 83,876 नव्या कोरोना रुग्णांची नोंद झाली.
देशातील उपचाराधीन कोरोनाबाधितांची संख्या सध्या 11,08,938 आहे.देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 2.62% आहे.
देशभरात चाचण्यांची क्षमता सातत्याने वाढवली जात आहे.गेल्या 24 तासात एकूण 11,56,363 चाचण्या करण्यात आल्या.भारताने आतापर्यंत एकूण 74 कोटी 15 लाखांपेक्षा अधिक  चाचण्या केल्या आहेत.
देशभरात चाचणी क्षमता वाढवली असताना, साप्ताहिक पॉझिटिव्हिटी दर सध्या 9.18% आहे आणि दैनंदिन पॉझिटिव्हिटी दर देखील 7.25% नोंदविण्यात आला आहे.
इतर अपडेट्स :
S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 108
ग्राहक व्यवहार, अन्न आणि सार्वजनिक पुरवठा मंत्रालय
ई-कॉमर्स कंपन्यांविरुद्ध एप्रिल 2019 ते नोव्हेंबर 2021 या कालावधीत 5,12,919 तक्रारी दाखल
महाराष्ट्रात सर्वाधिक तक्रारी नोंदवण्यात आल्या
नवी दिल्ली, 17 डिसेंबर 2021
केंद्रीय ग्राहक व्यवहार, अन्न आणि सार्वजनिक वितरण राज्यमंत्री अश्विनी कुमार चौबे यांनी आज राज्यसभेत एका प्रश्नाच्या लेखी उत्तरात माहिती देताना सांगितले की परिशिष्टात दिलेल्या माहितीनुसार एप्रिल 2019 ते नोव्हेंबर 2021 या कालावधीत राष्ट्रीय ग्राहक हेल्पलाइनकडे  ई-कॉमर्सशी संबंधित एकूण 5,12,919 तक्रारी नोंदवण्यात आल्या आहेत.
सीसीपीएने 1 ऑक्टोबर, 2021 रोजी एक मार्गदर्शक सूचना जारी केली असून उद्योग संघटनांना वर नमूद केलेल्या नियमांच्या तरतुदींना व्यापक प्रसिद्धी देण्याची आणि ई-कॉमर्स द्वारे वस्तू किंवा सेवा खरेदी करताना ग्राहकांसाठी योग्य तक्रार निवारण यंत्रणा सुनिश्चित करण्यासाठी नियमांचे काटेकोर पालन सदस्यांना अनिवार्य करण्याची विनंती केली आहे.
महाराष्ट्रातून सर्वाधिक म्हणजे 64, 924 तक्रारींची नोंद झाली आहे.
ANNEXURE
State wise Number of Complaints registered against E-Commerce Companies in NCH from April, 2019 to November, 2021.
|
|
Sl. No.
|
|
Name of State/ UT
|
|
Grievances Registered
|
|
1
|
|
Andaman Nicobar
|
|
264
|
|
2
|
|
Andhra Pradesh
|
|
13,206
|
|
3
|
|
Arunachal Pradesh
|
|
459
|
|
4
|
|
Assam
|
|
6,324
|
|
5
|
|
Bihar
|
|
24,177
|
|
6
|
|
Chandigarh
|
|
2,123
|
|
7
|
|
Chhattisgarh
|
|
5,236
|
|
8
|
|
Dadra & Nagar Haveli
|
|
174
|
|
9
|
|
Daman & Diu
|
|
156
|
|
10
|
|
Delhi
|
|
50,522
|
|
11
|
|
Goa
|
|
1,382
|
|
12
|
|
Gujarat
|
|
26,794
|
|
13
|
|
Haryana
|
|
28,693
|
|
14
|
|
Himachal Pradesh
|
|
3,458
|
|
15
|
|
Jammu & Kashmir
|
|
3,696
|
|
16
|
|
Jharkhand
|
|
8,452
|
|
17
|
|
Karnataka
|
|
38,839
|
|
18
|
|
Kerala
|
|
10,916
|
|
19
|
|
Ladakh
|
|
67
|
|
20
|
|
Lakshadweep
|
|
3
|
|
21
|
|
Madhya Pradesh
|
|
22,312
|
|
22
|
|
Maharashtra
|
|
64,924
|
|
23
|
|
Manipur
|
|
284
|
|
24
|
|
Meghalaya
|
|
408
|
|
25
|
|
Mizoram
|
|
91
|
|
26
|
|
Nagaland
|
|
224
|
|
27
|
|
Odisha
|
|
9,941
|
|
28
|
|
Puducherry
|
|
326
|
|
29
|
|
Punjab
|
|
10,944
|
|
30
|
|
Rajasthan
|
|
31,883
|
|
31
|
|
Sikkim
|
|
322
|
|
32
|
|
Tamil Nadu
|
|
15,018
|
|
33
|
|
Telangana
|
|
22,106
|
|
34
|
|
Tripura
|
|
1,033
|
|
35
|
|
Uttar Pradesh
|
|
63,265
|
|
36
|
|
Uttarakhand
|
|
6,315
|
|
37
|
|
West Bengal
|
|
38,582
|
|
Total
|
|
5,12,919S.Bedekar/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
गृह आणि शहरी व्यवहार मंत्रालय
केंद्रीय गृहनिर्माण आणि शहरी कामकाज मंत्रालयाकडून भू-अवकाशीय माहिती आव्हान 2022 चा प्रारंभ
नवी दिल्ली, 31 डिसेंबर 2021
भारतातील शहरी परिसंस्थेमध्ये नवोन्मेषाला प्रोत्साहन देण्यासाठी आणि जिओस्पाशल अर्थात भौगोलिक स्थान आणि त्याच्या आजूबाजूच्या परिसरात असलेल्या विविध गोष्टींची माहिती सहजतेने उपलब्ध करून देणाऱ्या तंत्रज्ञानाचा अंगिकार करण्यासाठी केंद्रीय गृहनिर्माण आणि शहरी व्यवहार मंत्रालयाने एका स्पर्धेचे आयोजन केले आहे. अर्बन जिओस्पाशल डेटा स्टोरीज चॅलेंज असे या स्पर्धेचे नाव आहे. उच्च दर्जाची भौगोलिक माहिती देणाऱ्या प्रणालीचे डेटासेट्स उपलब्ध करणाऱ्या निवडक स्मार्ट शहरांसाठी ही स्पर्धा आयोजित करण्यात आली आहे. राष्ट्रीय जिओस्पाशल संस्था, खाजगी क्षेत्रातील उपक्रम, वैज्ञानिक आणि शैक्षणिक संस्था, व्यवसाय, ग्राहक सेवा आणि स्टार्ट अप्सकडून या डेटाचे विश्लेषण करण्यासाठी आणि तपशीलवार आणि अचूक माहिती देणाऱ्या डेटा स्टोरीज तयार करण्यासाठी नोंदणीकृत सहभागींना 1000 जिओस्पाशल डेटासेट्स उपलब्ध करून दिले जाणार आहेत. नोंदणीकृत सहभागींसाठी या स्पर्धेचा प्रारंभ एक जानेवारी 2022 पासून होणार असून जानेवारी महिन्याच्या अखेरीला तिचा समारोप होईल.
भू-अवकाशीय धोरणाला प्रोत्साहन देणे आणि भारताला भू-अवकाशीय सुसज्ज देश बनवणे हा या स्पर्धेचा उद्देश आहे. विविध प्रकारच्या माहितीची देवाणघेवाण आणि एकात्मिकरण करून नागरिकांना आणि उद्योगांना सक्षम केल्यामुळे ते भौगोलिक स्थाने आणि इतर प्रकारच्या स्थानांची माहिती सहजपणे मिळवू शकतील आणि शहरांमधील विविध सेवांचा आणि ऍप्लिकेशन्सचा अतिशय प्रभावी आणि कार्यक्षम पद्धतीने वापर करू शकतील. खुला नवोन्मेष आणि माहितीची खुली देवाणघेवाण या संकल्पनेवर आधारित असलेली ही हॅकॅथॉन भारतातील विविध शहरातील संबंधितांना लाभदायी ठरण्याची अपेक्षा आहे. विविध शैक्षणिक संस्थांमधले जिओस्पाशल तज्ञ, खाजगी क्षेत्र, उदयोन्मुख तंत्रज्ञान आणि सरकारकडून कोणत्याही शहरात नागरिकांना भेडसावणाऱ्या नेहमीच्या समस्यांचे निराकरण करण्यासाठी आणि त्यासाठी वापरल्या जाणाऱ्या उपाययोजनांची पुनरावृत्ती इतर शहरांमध्ये करण्यासाठी या उपक्रमाची मदत होणार आहे. आतापर्यंत या स्पर्धेसाठी 800 जणांनी नोंदणी केली आहे आणि भारताला जिओस्पाशल सुसज्ज देश बनवण्यासाठी मार्गदर्शन आणि मूल्यांकनासाठी 10 पेक्षा जास्त संस्था भागीदार बनल्या आहेत. या स्पर्धेसाठी डेटासेट्स आणि मार्गदर्शक नियमावलीसह इतर तपशीलाची माहिती घेण्यासाठी सर्व तपशील https://urbanhack.niua.org येथे उपलब्ध आहे.S.Kane/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144